
LLOG  DE  L'ACCIÓ 


Som  a  una  vila  no  gaire  important  del  Priorat,  a 
montanya,  en  el  primer  pis  d'un  petit  castell  que  quasi 
amenaça  enrunar-se,  a  pesar  d'alguna  petita  renovació, 
que,  amb  el  fi  de  poder  ésser  habitat,  hi  han  anat  fent 
els  amos,  la  família  més  rica  del  poble,  els  de  cà'l  Po- 
mestre.  Es  un  castell  semblant  als  nomenats  de  moros 
que  hi  ha  en  molts  pobles  de  la  costa  de  Llevant,  cons- 
truït amb  pedra  de  soldó,  sense  cap  caràcter,  quadrat. 

El  primer  pis  es  compon  solament  de  dugués  habi- 
tacions :  l'una,  la  més  gran,  aont  la  tragèdia  es  desen- 
rotlla, i  l'única  que'l  públic  veu,  serveix  de  cuina  i  men- 
jador; l'altra,  que  serveix  de  dormitori  a  la  família  den 
Simó,  està  formada  per  l'envà  de  cantell  que,  sortint 
del  fons,  -  de  la  caixa  de  l'escala  d'obra  que  neix  a  la 
planta  baixa  i  va  a  morir  a  la  part  superior  del  castell, — 
arriba  fins  el  primer  terme.  L'una  i  l'altra  es  comuni- 
quen per  una  obertura  amb  vestiment  de  fusta,  d'uns 
dos  metres  escassos  d'alçada,  no  ben  bé  al  mig  de  l'en- 
và, sinó  una  mica  cap  al  fons. 

Donarem,  doncs,  els  detalls  més  necessaris  de  l'es- 
tança que  quedarà  als  ulls  del  públic  a  l'aixecar-se  el 
teló,  entenent-se  sempre,  per  dreta  i  esquera,  les  de 
l'actor. 

A  la  dreta  i  al  fons,  les  parets  mestres  del  castell, 
núes,  sense  rebossar;  a  l'esquerra,  l'envà  de  cantell, 
també  nu,  que  hem  indicat,  amb  l'obertura  que  comú- 


nica  aquesta  habitació  amb  la  que  serveix  de  dormitori; 
el  sostre  sostingut  per  grosses  vigues  molt  poc  treba- 
llades. Adossats  a  la  paret  de  la  dreta,  uns  fogons  d'o- 
bra molt  senzills  i  rústics,  fets  de  poc;  a  sobre,  a  un 
pam,  per  exemple,  una  finestra.  Per  sobre'ls  fogons,  al 
costat  de  la  finestra,  en  un  prestatge  adossat  a  la  paret, 
alguns  dels  objectes  necessaris  en  una  cuina.  Al  fons, 
dreta,  uns  cinc  o  sis  pams  d'envà  formant  com  una 
barana  i  separat  cosa  d'un  metre  de  la  paret  del  fons: 
en  aquest  espai  hi  ha  l'escala  que  comunica  el  pis  amb 
la  planta  baixa,  formant  com  un  replà  a  l'arribar  a  l'es- 
cena i  seguint  cap  amunt. 

No  ben  bé  al  mig  de  l'escena,  un  poc  tirada  cap  els 
fogons,  una  taula  de  fusta  blanca,  senzilla;  un  banc  i  un 
parell  de  cadires;  una  cortina  en  l'obertura  de  l'esque- 
rra... Conjunt  pobre,  quasi  miserable,  i,  sobretot,  in- 
harmònic. 

És  un  dels  últims  diumenges  del  mes  d'Octubre. 
Són  les  set  del  matí.  El  sol,  un  sol  tant  aviat  fort  com 
esmortuít,  entra,  a  l'aixecar-se  el  teló,  tímidament  per 
la  finestra. 


ACTE  ÚNIC 


ESCENA  PRIMERA 
La  Narra  i  El  Ganiveter 


(Apareix  la  Narra  per  l'escala,  pujanl,  com  tots 
els  personatges  que  venen  defora,  i,  caminant 
poc  a  poc,  es  dirigeix  a  l'esquerra.  A  l'agafar 
la  cortina  per  a  entrar  a  V altra  habitació,  se 
sent,  a  baix,  la  veu  del  Ganiveter,  que  crida, 
enfadat) 

GANIVETER 

Ei,  Tonia! 

NARRA 

Qui  hi  ha? 

GANIVETER 

Que  no  hi  són  aquesta  patuleia? 

narra  (que  ha  anat  cap  a  l'escala) 

Ah,  sou  vos,  Ganiveter?  No  us  havia  pas  cone- 
gut. Pugeu,  home,  pugeu! 

GANIVETER 

Oh,  és  que  vaig  un  xic  depressa. 

NARRA 

Reposareu  un  moment,  home. 

oaniveter  (apareixent  per  l'escala) 
I  doncs,  que  no  hi  és  aquest  remaleít  cego? 

NARRA 

No'n  fa  pas  poc  de  temps  que  hauria  d'estar 
rodant!  Em  sembla  que  eren  les  cinc  que  l'he  sen- 
tit que  se  n'anava,  ja. 

GANIVETER 

Mala  sort  tingui,  el  pillastre!  Tant  i  tant  que 

vaig  encomanar-li  que  a  les  sis  no'm  faltés!  Mal 
vinatge!... 

NARRA 

Potser  no  se  n'haurà  recordat,  home.  Com  que 

tots  els  diumenges  surt  al  camp,  al  matí... 

ganiveter  (amb  grossera  ironia) 

Deu  anar  a  veure'ls  ceps  com  li  marxen...  Ja  li 
preguntareu  si  els  raíms  pinten! 

NARRA 

No  us  en  burleu,  pobre  xicot!,..  Em  fa  una  llàs- 
tima!,.. 

ganiveter  (enfadant-se) 

Sí,  estic  bé  per  burles  i  per  bromes,  com  hi  ha 
Déu!  Enfadat,  i  cremat,  i...  fins  al  cap  d'amunt 
que  estic!  Poc  el  coneixen  elsque'l  planyen,  jaus 
ho  podria  jurar  ben  descansat! 

NARRA 

Vaja,  home,  no  dieu  això,  Ganiveter,  per  amor 
de  Déu.  Prou  desgraciat  que  és,  i  encara  se  n'hi 
espera  una...  una  que  no  sé  com  podrà  empassar- 
se-la. 

GANIVETER 

Psé!...  Tots  en  tenim  de  penes  preparades, 
que'ns  rodegen  com  els  fadrins  a  la  xicota  que 
cau!  ^ 

narra  (més  baix,  confidencial) 

Però  jo  l'hi  hauria  dit  desseguida,  no  trobeu? 
ganiveter 

Com  que  la  seva  dóna  és  com  ell!  Més  estranys! 
Ni  ells  s'entenen,  per  mi! 

NARRA 

Ella,  segons  esplica,  no  vol  dir-l'hi  fins  que'l 
cego  estigui  ben  acostumat  a  fer  carícies  a  la  cria- 
tura: perquè  després  no  sàpiga  desavesar-se'n, 
sabeu? 

GANIVETER 

Que'n  són  de  rucs  tots  plegats!  Jo  no'ls  entenc 
mai,  creieu-me! 

NARRA 

Doncs  prou  se  l'escolten  a  n'ell!  I  que  diuen 
que  sab  tant  i  que  parla  tant  bé!  Però  jo  tampoc 
l'entenc  gaire,  per  xò,  val  a  dir-ho. 

QANIVETER 

Ningú  de  cara  i  ulls,  dóna. 

NARRA 

Ara,  quan  parla  de  la  seva  vida  o  quan  se  fa 
esplicar  punt  per  punt  com  són  totes  les  coses... 
—  perquè  tot  ho  ho  vol  saber,  tot!  i  s'ho  escolta 
amb  una  cara!...  —  allavors  em  commou  i  em  fa 
plorar,  veieu! 

GANIVETER 

Féssiu  com  jo,  que  mai  vui  escoltar-lo!  (Pausa 
curta.)  Però  què  faig,  aquí,  parat?  Amb  la  feinada 
que  tinc!...  Aquest  Simó  m'ha  desbaratat  tots  els 
plans,  ara! 

narra  (meditant) 
No  sé  pas  aont  pot  ser,  fixament. 

QANIVETER 

I  després  encara  es  queixa  dels  meus  tractes!... 
M'hauria  d'escoltar  com  al  mateix  rei,  i... 

narra  (somrient) 

Bé!... 

oaniveter  (excitant-se) 
Que  no?...  Ningú  li  hauria  fet  lo  que  jo  li  he 

fet!  L'he  tret  de  la  misèria!  En  lloc  d'haver  de 
dormir  al  ras  moltes  nits,  ara  té  aquesta  casa,  que 
ja  s'ho  ha  tornat  el  castell  una  casa,  després  d'ar- 
reglat... I  tot  m'ho  déu  a  mi,  eh?  Tot! 

NARRA 

I  als  seus  braços,  també,  als  seus  braços,  no 
digueu!...  Que  prou  és  ben  pesada  la  seva  feina! 
Pobre  Simó!  Tot  el  dia  rodant,  rodant!...  I  sempre 
lo  mateix! 

ganiveter  (mirant-se-la  sorprès) 

Ai,  ai,  ai!...  Com  heu  arribat  a  apendre-la  aques- 
ta lliçó,  vos,  també!  Mireu  que  a  tothom  entabana 
aquest  desagraït! 


ESCENA  II 
Dits  i  l' Antònia,  que  apareix  per  Vescala 


ANTÒNIA 

Bon  dia. 

GANIVETER 

Gràcies  a  Déu  que  veig  algú  de  vosaltres! 

antonia  (sorpresa) 
Que  no  ha  vingut  en  Simó? 

QANIVETER 

Per  xò  soc  aquí,  mal  vinatge! 

ANTÒNIA 

1  doncs? 

ganiveter  (cridant) 
I  doncs,  i  doncs?...  Jo  ho  haig  de  preguntar! 

narra 

Ai  que  esteu  esmolat,  Ganiveter,  tant  de  matí! 

QANIVETER 

Com  que  ja  m'han  destorbat  tots  els  plans! 

antonia  (capficada) 
Però  si  quan  me  n'he  anat  li  he  fet  pensar  en 
que  avui  havia  de  venir!  (Quasi per  ella  mateixa). 
Poc  em  deu  haver  entès  per  xò,  el  pobre! 

narra 

Eh? 

antonia  (emocionada) 
Aquesta  nit  l'hi  he  dit... 

narra 

L'hi  has  dit  ja? 

antonia 

Un  dia  o  altre  havia  d'esser.      (Pausa  curta) 
narra 

I...  ell? 

GANIVETER 

(que  ha  estat  passejant-se  pel  fons,  indiferent  al 
diàleg  de  les  dugués  dones,  es  para,  aixamplant 
els  braços,  enfadat) 

Bé,  què  hem  de  fer,  doncs? 

antonïa  (decidida) 

Ja  vaig  a  buscar-lo,  Ganiveter.  Aneu-vos-en 
descansat,  que  desseguida  el  teniu  allí. 

GANIVETER 

Però  si  no  sabs  aont  para! 

antonïa  (sortint  per  l escala) 
Ja  el  trobaré,  no  tingueu  por.  Com  que  té  la 
costum  d'anar  cap  allà  a  l'hermita,  les  festes... 

narra  (anant  cap  a  l'escala) 
Que  tornaràs  aviat? 

ANTÒNIA 

Per  què? 

NARRA 

Pel  nen,  pobret. 

ANTÒNIA 

Voleu  donar-li  una'tnirada,  en  tant?  No  es  deu 
haver  despertat  encara,  oi? 

NARRA 

Ja  l'hauria  sentit,  que  prou  he  estat  atenta. 

2 

ESCENA  III 
Ganiveter  i  fa  Narra,  després  en  Manel 

qaniveter  (amb  un  poc  d'interès) 
Què  us  deia?  Que  ja  li  ha  dit  lo  del  noi? 

narra 

Sí,  aquesta  nit.  Quin  disgust  pel  pobre  Simó! 
qaniveter 

Disgust,  disgust...  és  clar  que  sí!  Però  si  no  té 
remei,  ja...  Sí,  és  molt  trist,  ha  d'esser  molt  trist 
no  tenir  vista,  però... 

narra 

Que  si  ha  d'esser  trist,  dieu?...  De  primer  que 
em  prengui  la  vida,  Nostre  Senyor,  que  la  vista! 

qaniveter 

No  tant,  no  tant,  tampoc...  Perquè...  mireu :  jo 
li  diré,  an  en  Simó,  que  si  s'esmena  una  mica, 
per  ell  i  pel  seu  fill,  quan  tingui  l'edat  necessària, 
a  casa  sempre  hi  tindran  feina  per  anar  passant. 
(Creient  haver  dit  massa.)  Però,  això  sí;  que  no 
faci  pas  com  fins  ara,  que  m'ha  pagat  el  donar-li 
un  troç  de  pa  fent-me  mal-veure  dels  que  se  l'es- 

colten.  No  l'hi  permetré  pas  més  que'm  bescanti 
de  si  el  tinc  com  a  una  bèstia...  i  no  sé  què  més, 
d'altres  romanços  que  s'empatolla.  (Pausa  curta. 
El  Ganiveter  espera  el  parer  de  Narra  sobre  la 
seva  generositat.)  Eh,  què  us  en  sembla? 

narra  (movent  el  cap,  pensativa) 

Ai,  Déu  meu!  Un  dia  va  dir  que  si  al  seu  fill 
l'havien  d'acompanyar,  com  an  ell,  fins  a  la  roda 
de  la  mola...  (Esgarrifada:)  Oh,  no  puc  pensar-hi! 

GANIVETER 

Què? 

NARRA 

No  us  en  recordeu?...  Si  vós  hi  ereu,  també... 
Sabeu?...  aquell  diumenge  a  la  tarda,  que  plovia. 
Aquí...  (Senyalant  vora  el  foc.)  Va  alçar-se  poc 
a  poc,  aixecant  els  braços...  I  en  veu  forta,  però 
tremolosa,  com  de  rei  o  d'arquebisbe... 

ganiveter  (amb  una  gran  riallada) 

Ah,  revatúa!  Ja  sé  què  voleu  dir...  I  d'allò  vàreu 
fer  cas?...  Que'n  sou  de  ruca,  Narra!  No  ho  hau- 
ria cregut  mai!...  Ah,  ah,  ah!... 

narra  (en  un  moment  d  indignació) 

No  rieu,  que's  claven  aquestes  rialles! 
(£7  Ganiveter  ha  quedat  encorregut.  Pausa  curta.) 

manel  (de  baix  estant) 

Mare! 

narra  (cambiant  de  tò) 
Què  vols,  Manel? 

manel  (pujant  les  escales, 
i  apareixent  en  escena  seguidament) 

Ah,  sou  aquí  dalt! 

QANivETER  (emmurriat) 
Bé,  bé,  vaja,  adeusiau. 

MANEL 

Ja  us  en  aneu,  Qaniveter? 

QANIVETER 

Tinc  molta  feina,  noi.  Avant.  (Se'n  va.) 

MANEL 

Salut! 

ESCENA  IV 
Narra  i  Manel 

MANEL 

Escolteu,  mare:  que  n'hi  ha  passat  alguna  al 
cego? 

NARRA 

Que  l'has  vist,  potser? 

MANEL 

Sí,  per  allà  al  barranc...  I  ara  el  Qaniveter  aquí... 
Que'l  busca? 

NARRA 

Sí,  que  havia  d'anar  a  treballar  i  encara  l'espe- 
ra. No  sé  si  la  Tonia  el  deu  haver  trobat,  j.a. 

MANEL 

No,  ca!  Jo  l'he  vist  al  troç  dén  Pip,  i  he  vingut 
de  dret  cap  aquí... 

NARRA 

I  què  hi  feia  per  allà? 

MANEL 

L'he  trobat  assegut  a  una  pedra,  escabellat,  amb 
la  camisa  descordada...  És  molt  estrany,  molt,  ve- 

ritat?  Semblava  que  plorés,  però  no  plorava,  em 
sembla...  No  ho  sé  ben  bé,  vajaL.  Jo  l'he  cridat, 
però... 

ESCENA  V 
Dits,  la  Pepeta  i  I'Antonia 


pepeta  (des  de  baix) 
Mare!  Que  no  l'heu  vist,  encara,  an  en  Simó? 

NARRA 

Sí,  puja. 

antonia  (pujant  l'escala) 
Que  és  aquí  dalt? 

narra 

No,  però  ja  el  trobarem  desseguida. 

(Apareixen  Antònia  i  Pepeta.) 

ANTÒNIA 

Aont  és? 

MANEL 

Encara  no  fa  mitja  hora  que  l'he  trobat  per  allà 
al  barranc. 


narra  (an  en  Manel) 
Hi  vols  anar,  a  avisaMo? 

PEPETA 

Ja  hi  anirem  nosaltres,  eh,  Antònia? 

ANTÒNIA 

Sí,  sí,  anem-hi  desseguida. 

narra  (a  V Antònia) 

Però  encara  no  estàs  prou  cansada,  tu?  De  les 
quatre  que  treballes! 

antonia  (deixant-se  caure  a  una  cadira) 
I  que  no  es  cansa  dè  manar,  la  de  can  Pomes- 

re! 

PEPETA 

Per  dos  rals  becons! 

MANEL 

Ja  hi  aniré  jo,  ja  hi  aniré  jo. 

NARRA 

Ves-hi  tot  esmorzant,  home.  A  baix  als  fogons 
el  trobaràs,  eh?...  Allí  al  costat  de  l'olla  de... 

MANEL 

Bé  prou  que  l'he  vist,  dóna!  I  què  li  haig  de  dir 
an  en  Simó? 


NARRA 

Acompanya'l  a  càl  Ganiveter,  eh,  Tonia? 

ANTÒNIA 

Sí,  sí,  que  aquest  home...  I  moltes  gràcies,  eh, 
Manel? 

MANEL 

I  ara!  Si  és  un  passeig!  (Desapareixent  escala 
avall.)  Adéu!  (Pausa.) 


ESCENA  VI 
L'Antonia,  la  Narra  i  la  Pepeta 

NARRA 

Que  ja  has  esmorsat,  Tonia? 

ANTÒNIA 

Sí,  una  mica,  a  can  Pomestre.  (S'aixeca.)  I  el 
nen,  pobret!  Tant  de  temps  sense  mamar!  (Va  cap 
a  l'esquerra.) 

pepeta  (detenint- la) 
Que  no  l'has  vestit,  encara? 

NARRA 

Jo,  com  que  no  l'he  sentit  plorar,  ni  hi  he  pen- 
sat en  vestir-lo. 

ANTÒNIA 

Oh,  tant  se  val! 

PEPETA 

Pobriçó!  Quina  dormideta!  (Agafant  els  bra- 
ços a  l' Antònia.)  Me'l  vols  deixar  vestir? 

antonia  (emocionada) 
Que  ets  bona  noia! 

PEPETA 

Oh,  aixís  n'apendré,  dóna! 

ANTÒNIA  ' 

(mirant-se-la  agraïda,  li  agafa  la  cara,  casi  plo- 
rant. Després  d'una  petita  pausa.) 

Més  val  que  no'n  sàpigues,  PepetaL.  Més  val 
que  no  n'hagis  de  saber...  (Sanglotant.)  Demà 
que't  trobessis...  com  jo...  amb  un  fillet  cego,  cego 
de  naixença...  No,  no!...  És  massa  trist!... 

narra  (que  ha  acudit  al  seu  costat) 
Vaja,  dóna... 

ANTÒNIA 

Un  fill  que  no't  podrà  veure  mai...  Que  no 
veurà  ni  el  sol,  ni  la  terra,  ni  el  cel... 

(Pepeta  l'acompanya  fins  a  una  cadira.) 

pepeta  (emocionada) 
Però  tu  el  guiaràs  i  el  vetllaràs... 

ANTÒNIA 

(apoiant  els  braços  a  la  taula  i  deixant-se  caure 
el  cap  entre  les  mans.) 

Pobres  de  nosaltres! 

pepeta  (volent  estar  alegra) 

Veuràs,  veuràs  com  te'l  vestiré,  com  te  l'arre- 
glaré, pobret!  Ben  faixadet,  sí,  sí,  ja  ho  sé!...  (Surt 
per  la  porta  de  l'esquerra.) 

narra  (volent  alegrar  a  l' Antònia) 

Ba,  ba!...  No  hi  pensis  tant,  Antònia!  Ara  ja  ho 
sab  en  Simó  i... 

pepeta 

(Llença,  de  dins  estant,  un  xiscle  d'horror  pene- 
trant, agudissim,  i  entra  seguidament  en  escena 
pàlida,  desencaixada.) 

Mare,  mareta  meva!...  Antònia!... 

ANTÒNIA 

(Al  sentir  el  xiscle  es  precipita  cap  a  í esquerra, 
ansiosa,  alarmada.) 

Què  hi  ha?  (/  vol  entrar  <,ap  al  quarto,  impe- 
dint-rhi  la  Pepeta,  que  tapa  amb  son  cos  l'en- 
trada.) 

NARRA 

(que  ha  anat  també  cap  a  l'esquerra,  espantada) 
Què  és  això,  Verge  santíssima? 

PEPETA 

(amb  prou  feines  pot  barbotejar  algunes  paraules) 
No,  no  hi  entris,  Antònia!...  Per  amor  de  Déu!.. 

antonia  (que  pressent  alguna  desgracia) 

Deixa-m  passar!...  (Agafada  a  la  Pepeta,  llui- 
tant per  separar-la  de  la  porta.) 

PEPETA 

Mare,  mare,  agafeu-la...  que  no  entri!...  Per  Déu, 
Antònia!... 

narra  (agafant  a  ï Antònia) 
Però  què  és  això?...  Què  ha  passat? 
(Escena  rapidíssima;  parlant  totes  a  un  temps.) 

antonia  (lluitant  desesperadament) 
Que  me  l'han  robat,  el  meu  fill? 

pepeta 
No,  no,  que  és  allí!... 

antonia 

Doncs...  (Amb  gran  esforç  separa  de  la  porta 
a  la  Pepeta,  desfent-se  de  totes  dugués  i  entrant 
a  l'estancia  de  l'esquerra.  Seguidament  crida 
amb  infinit  desesper:)  És  mort!  És  mort!...  (La 
Narra  ha  entrat  ja  a  l'esquerra.  La  Pepeta,  plo- 
rant, queda  al  llindar  de  la  porta.)  Qui  l'ha  mort 
al  pobre  fill  meu,  qui?  (Entre  sanglots.)  Oh,  i  és 
fot  morat,  morat..,  Fred  com  el  gel... 

NARRA 

(de  dins  estant,  ansiosa,  com  buscant  alguna 
senyal,  algun  rastre) 

Més,  de  què  pot  haver  mort?... 

ANTÒNIA 

Aquí,  aquí  al  coll!... 

NARRA 

Oh,  Verge  santa!...  Uns  dits  marcats!... 

antonia  (en  veu  vibrant  de  dolor) 

Me  l'han  escanyat!...  El  meu  fillet  escanyat!... 
(La  Narra  entra  en  escena,  el  rostre  trasmudat, 
i,  depressa,  es  dirigeix  a  l'escala,  per  aont 
desapareix.) 

pepeta  (anant  a  seguir-la) 
Aont  aneu,  mare,  aont  aneu? 

NARRA 

No  ho  sé,  filla  meva!...  Vés,  vés,  consola-la, 
calma-la!...  (Cridant,  ja  de  baix  estant,  en  veu 
plorosa.)  Han  escanyat  el  nen  cego!...  Han  esca- 
nyat el  nen  cego!...  (Va  allunyant-se.) 

antonia  (de  dins,  cridant,  desesperada) 

Què  us  hem  fet,  Déu  meu?...  No  he  mort  a 
ningú,  jo,  i  em  mateu  el  fill!.,. 

pepeta  (que  ha  entrat  a  testancia  de  ï esquerra) 
Calma-t,  Antònia!...  Vina! 

ANTÒNIA 

Déu,  Déu!...  Que  t'havia  maleít,  jo,  d'haver- 
me'l  donat  cego?... 

PEPETA 

No  l'estrenyis  aixís!  Deixa'l,  dóna! 


ESCENA  VII 

Dites  i  dues  veínes,  que  apareixen  per  l1  escala. 
Després  en  Jan  i  altres  homes  i  dònes 

veína  l.a  (anant  cap  a  V esquerra) 
Pobre  gent! 

veína  2.a  (es  queda  al  llindar  de  la  porta) 
Però  com  ha  estat  això? 

antonia  (sanglotant) 

Que  no  me  l'estimava  amb  tota  l'ànima,  com  si 
no  hagués  tingut  cap  falta,  al  meu  fill?... 

pepeta 

Antonia,  Antonia...  Sossega-t  una  mica,  dóna! 

VEÍNA  2.a 

Plora,  plora,  que  t'esbargiràs!... 

(Apareix  en  Jan  per  l'escala.) 

jan  (a  la  veína.  Diàleg  ràpid) 
Diu  que  han  trobat  el  nen  escanyat? 

veína  2.a 

Sí. 

JAN 

Però  l'han  escanyat,  o... 

veína  2.a 

És  clar!...  Jo  no'n  sé  rès,  per  xò,  no.  Hem  sentit 
crits  i  hem  vingut... 

JAN 

I  que  no  han  avisat  a  la  justícia?... 

veína  2.a 

Potser  la  Narra,  que  ha  sortit  depressa... 

(Entren  tres  o  quatre  dones.) 

dóna  1  .a  (a  la  veína) 
Tu,  Marcela,  que  és  veritat? 

dóna  2.a 
Però  qui  el  pot  haver  escanyat?... 

veína  2.a 

No  ho  sé...  no  ho  sé:  a  mi  m'ha  deixat  com 
tonta,  tot  això. 

dóna  l.a  (baix) 
Escolteu...  I  si  hagués  estat... 

JAN 

Qui? 

dóna  l.a  (més  baix) 
Si  hagués  estat  en...  (No  s'atraveix  a  dir-ho.) 

dóna  2.a 

El  cego?... 

jan  (indignat;  en  veu  concentrada) 
I  ara!  Aont  aneu,  per  aquí! 

dóna  l.a 

Què  voleu  dir?... 

dóna  2.a 
Doncs  qui  pot  haver  estat?... 

jan 

Mal  pensades!...  Es  a  dir,  més  que  mal  pensa- 
des!... El  seu  pare?...  Voleu  que  el  seu  pare?... 
Tothom  menos  ell! 

dóna  2.a 

No  us  estranyi,  no  us  estranyi!...  Si  al  càp-d'a- 
vall  no  sabem  qui  són  aquesta  gent! 

dóna  l.a 

I  aquest  Simó  em  sembla  que  és  un  home... 
jan  (baix) 

Calleu,  calleu,  llengudes!...  No  veieu  que  aquesta 
pobre  xicota  us  pot  sentir?... 

ESCENA  VIII 
Dits,  en  Simó,  en  Manel  i  la  Narra 

(Els  dos  últims,  ràpidament,  se  dirigeixen  cap 
a  la  esquerra.  En  Simó,  la  cara  tràgicament 
contreta,  després  de  caminar,  vacil·lant,  unes 
passes,  es  queda  en  un  reco  aturdit,  apoiat  a  la 
paret,  el  cap  sobre  el  pit,  els  braços  caiguts.) 

dònes  l.a  i  2.a  (a  la  Narra,  a  un  temps) 

—  Tu,  Narra,  com  ha  estat  això? 

—  Quan  li  heu  trobat?...  Fa  gaire? 

NARRA 

No  ho  sé...  no  ho  sé...  No  m'atabaleu!" 

(Entra  a  l'esquerra.) 

JAN 

(a  l'adonar-se  den  Simó,  hi  va,  emocionat,  a 
consolar-lo,  posant-li  la  mà  a  l'espatlla) 

Simó,  noi...  Què  hi  vols  fer?...  Procurar  agafar 
al  criminal  i...  Simó,  que  no'm  sents?... 

SIMÓ 

(al  donar-se' n  compte;  amb  espant,  en  veu  fosca) 
Eh?...  Què,  qui  sou  vos?...  Què  voleu  de  mi?... 

JAN 

Que  no'm  coneixes?...  Soc  en  Jan... 

simó  (apartant-se' n,  apretat  a  la  paret) 

Aneu;  aneu...  no'm  dieu  res...  (Amb  veu  apa- 
gada.) No  més  sento  el  meu  fill,  aquí...  dins  meu... 
(En  Manel  surt  de  t  esquerra,  buscant  an  en 
Simó,  a  qui  les  dones,  agrupades  parlant  baix, 
tapen.) 

MANEL 

Que  se'n  ha  anat  en  Simó? 

dóna  l.a 
Que  era  aquí,  pas?... 

veína  2.a  (adonant-se 'n;  baix) 
Ah,  mireu-vos-el! 

manel  (que  ha  anat  ja  cap  an  en  Simó) 
Simó,  hauràs  de  venir  cap  allà... 

SIMÓ 

Que  ets  en  Manel,  tu? 

MANEL 

I  doncs,  home!  Que  no'm  coneixes? 

SIMÓ 

Sí,  sí;  digues,  digues. 

MANEL 

Que  la  teva  dóna  està  agafada  al  nen,  i  se  l'a- 
preta  al  pit,  i  se'l  mira  amb  uns  ulls  de  boja,  que... 

jan  (estirant-li  el  braç, 
volguent-li  dir  que  i  expressió  és  massa  dura) 

Home,  Manel...  (Molt  baix.) 

MANEL 

...  que  hauries  de  venir,  a  veure  si  li  fem  deixar 
el  noí. 

JAN 

Lo  millor  fóra  treure-la  d'aquí...  Que  no  la  po- 
drien portar  a  alguna  casa?... 

simó  (en  veu  fosca,  apagada) 

L'Antonia,  la  mare  del  meu  fillet...  (Procurant 
dominar-se.)  Sí,  ja  vinc...  (Imposant-se  a  sí  ma- 
teix; baix,  an  en  Manel.)  Que  hi  ha  algú,  aquí? 

MANEL 

Ja  ho  crec!  Tot  de  dònes  que  han  vingut  ara  a... 

simó  (amo  ja  de  sí  mateix; 
amb  energia  que  va  augmentant) 

Doncs  cal  que  tothom  se'n  vagi,  sentiu?...  Haig 
de  parlar  amb  l'Antonia;  haig  de  calmar-la.  Trèieu 
a  tothom! 

JAN 

I  a  la  justícia,  que  ja  l'heu  avisada?...  És  que  no 
és  pas  qüestió  d'adormir-se! 

simó  (agafant  an  en  Joan  pels  braços) 
La  justícia?  Aont  és  la  justícia? 

jan  (amb  èmfasi) 
Oh,  és  que  sense  la  justícia,  no  podries... 

simó  (excitat,  tremolós) 
De  quina  justícia  parleu?...  De  quina?...  Alguna 
vegada  hi  he  confiat  en  la  justícia,  en  aquesta 
cosa...  en  aquest  no  sé  què...  que  m'havia  d'obrir 
els  ulls,  fent-me  veure  que  no  és  tot  horrible 
com  jo  ho  he  vist  sempre,  que  no  és  tot  negre, 
que  m'heu  ensenyat  a  dir  vosaltres...  (La  veu  ha 
anat  enfosquint-se-li,  apagant-se-li.)  I  ara,  ara 
mateix,  de  quan  va  néixer  el  meu  fill  fins  a  aquesta 
nit  passada,  m'ho  creia,  que  la  justícia  havia  arri- 
bat fins  a  mi,  i  m'havia  obert  els  ulls...  Ja  no  ho 
era  tot  negre,  no!...  (Clou  els  punys,  amenaçant, 
aixecant  el  cap.  Al  començar  a  parlar,  les  do- 
nes han  deixat  de  comentar  en  veu  baixa,  escol- 
tant amb  atenció.  Les  paraules  den  Simó  sorpre- 
nen a  algunes,  i  altres  veuen  en  elles  la  compro- 
vació dels  seus  pensaments.  Després  d'una  pau- 
sa, apareix  la  Narra  per  l'esquerra,  i  va  cap  an 
en  Simó.) 

NARRA 

Simó,  Simó...  vina,  que  la  Tonia  potser  a  tu  et 
farà  més  cas... 

simó  (dominant-se) 
Sí,  sí...  (Nerviosament)  I  aneu-vos-en  tots,  sen- 
tiu?... Deixeu-nos  sols! 

NARRA 

Que'ns  en  anem?  Per  què? 

simó  (anant,  segur  de  sí  mateix,  cap  a  l'esquerra) 

Haig  de  parlar  amb  l'Antonia;  haig  de  conso- 
lar-la... Ja  us  cridaré...  Aneu-vos-en!...  (Tots,  molt 
estrany  ais,  comenten  en  veu  baixa.) 

NARRA 

No'ns  ho  diu?...  Doncs  anem,  deixem-los  sols... 

jan  (baix,  a  la  Narra) 
No'ns  allunyem  pas  gaire,  Narra. 

narra  (aturdida) 
Anem,  anem... 

jan  (an  en  Manel;  baixet) 

Fem  sortir  a  tothom,  i  nosaltres  ens  quedarem 
al  peu  de  l'escala. 

manel  (estranyat) 

Però  què?.... 

jan 

El  cego  ha  parlat  d'una  manera...  (Algunes  do- 
nes se'n  han  anat  ja.  Les  demés  ho  fan  al  dema- 
nar-los-hi en  jan.) 

dóna  1  .a  (a  r  anar-se' n,  an  en  Joan,  molt  baix) 
Què  us  en  sembla  d'això?... 

dóna  2.a  (acostant-s'hi) 
Potser  teníem  raó,  Jan! 

jan  (empenyent- les) 

Aneu,  aneu;  prou  que  ho  veurem!...  (Tots  van 
sortint  En  Jan,  que  s'ha  quedat  l'últim,  ja  des  de 
l'escala,  mirant  cap  a  l'esquerra,  escolta  atent- 
ment.) 

simó  (des  de  dins;  oint-se  apenes) 

Deixa'l,  Antònia,  deixa'l...  (Curta pausa.)  Vina, 
escolta'm...  Té,  aixís;  vina!...  (En  Jan  desapareix 
per  l'escala.  Curta  pausa.) 

ESCENA  IX 

Simó  i  Antònia 
(que  entren  per  l'esquerra.  En  Simó,  conduint- la 
an  ella  agafada  per  la  cintura;  l' Antònia,  sense 
donar-se1  n  compte,  la  mirada  extraviada,  els 
cabells  emmaranyats,  els  braços  plegats,  ela- 
vats  els  dits  en  la  carn,  van  cap  a  la  dreta, 
pausadament  V Antònia,  pesadament,  es  deixa 
caure  en  una  cadira.  En  Simó,  dret  al  seu  cos- 
tat, procura  asserenar-se,  respirant  amb  força, 
les  mans  al  pit.) 

ANTÒNIA 

(la  vista  fixa  a  terra,  dolorosament  obsessionada) 
El  meu  fillet  és  mort...  Me  l'han  mort... 

simó  (posant-li  la  mà  al  cap,  amorosament) 
Antònia,  escolta...  Calma't... 

ANTÒNIA 

M'han  escanyat  el  meu  fillet... 
simó  (s 'hi  agenolla  al  davant,  mig  assegut  a  terra) 

Antònia,  escolta'm...  No  recordes?... 
antonia  (agafant-li  el  cap,  sanglotant) 

Simó,  el  nostre  fill  és /mort...  És  mort!...  Ens-e 
l'han  escanyat!...  (Redreçant-se  de  prompte.) 
Més  qui  l'ha  escanyat?...  Qui  ha  estat  l'assessí?.., 

simó  (volent-la  contenir) 
Antònia,  esposa... 

ANTÒNIA 

De  qui  són  les  ungles  que  se  li  han  clavat  al 
coll?...  No  ho  sé,  no  ho  sé...  però  vui  saber-ho!... 
(Aixecant-se  resolta.)  Ah,  com  m'hi  faré  a  mos- 
sades  amb  el  lladre!...  Com  el  destroçaré  al  cri- 
minal!... Més  com  no  el  tinc  ja  aquí,  entre  les  me- 
ves mans  que  avui  escanyaràn,  que  avui  s'endin- 
zaràn  en  la  carn  de  l'ànima  podrida  que  m'ha 
mort  el  meu  fill?... 

simó  (l agafa,  fent-la  tornar  a  seure. 
Amb  punyenta  emoció) 

Ja  el  trobarem,  et  juro  que'l  trobarem  a  l'assassí 
del  nostre  fill!  Et  juro  que  te'l  portaré  aquí,  que 
te  l'entregaré  per  a  que  l'esclafis!...  Però  escolta'm!.. 

ANTÒNIA 

Que  tu  me'l  portaràs?... 

simó  (amb  accent  indefinit) 

Sí,  sí,  jo  el  trobaré!...  Jo!...  Encara  que  la  seva 
conciencia  l'hagués  ja  mort,  i  fos  colgat,  jo  el  ro- 
baria del  fossar,  per  a  portar-te'l,  per  a  que  l'es- 
bocinessis!...  (Resta  abatut  un  moment  Després 
d'una  pausa  curta,  un  poc  asserenat,  imperiosa- 
ment):  Però...  m'has  escoltar,  ara! 

antonia  (abstreta,  obsessionada) 

El  meu  fillet  és  mort...  Me  l'ha  mort  Déu,  pen- 
sant que'l  maleiría  per  haver-me'l  donat  cego?... 
És  mort...  (Amb  veu  apagada.)  És  fred... 

SIMÓ 

(passats  uns  moments,  torna  a  parlar,  ja  més 
serè,  al  començar,  però  excitant-se  a  ïavençar 
la  relació,  i  després  tant  aviat  precipitadament 
com  poc  a  poc,  ara  agafant-li  él  cap,  desprès 
els  braços.) 

Quan  se'ns  va  morir  aquella  donota  que  tu  te- 
nies per  mare,  no  ho  recordes?,  vàrem  trobar-nos 
molt  sols...  Ella  ens  governava,  i  a  l'anar-se'n  ella 
quedàrem  sense  timó...  —  Gom  ho  tinc  present 
tot!...  —  Erem  per  allà  a  França...  Jo  estava  tant 
cançat  de  caminar  sempre,  de  caminar  tota  la  vida, 
que  hauria  esperat  la  mort  en  qualsevol  recó,  allà 
entre  la  neu,  per  no  donar  una  passa  més...  Tu 
em  parlaves  d'squells  bons  montanyencs  que'ns 
aculliren,  sabs?...  D'aquells  dos  joves  que,  cada 
vespre,  cantaven  tots  dos  una  cançó  al  seu  fillet 
que  s'adormia...  Com  m'ho  van  fer  sentir,  ells  dos, 
que  la  vida  no  és  igual  per  a  tothom!...  I  si  tornà- 
vem allà  baix  al  Priorat?...  Sabs  aquell  ganiveter 
que't  volia  per  a  fer  anar  la  mola?...  Si  et  donava 
treball,  podríem  tenir  una  caseta  com  els  pagesos, 
oi?...  —  tu  em  deies.  —  Oh,  com  me  va  temptar 
tot  això!  Guanyar-me  la  vida,  no  haver  de  menes- 
ter l'anar  de  porta  en  porta  per  a  viure!...  Sentir 
sempre  l'escalf  d'un  mateix  foc,  trepitjar  sempre 

les  mateixes  pedres,  que  aviat  les  coneixes  totes, 
totes!...  I  poguer  tenir  un  fill,  un  fillet  que'ns  fes 
avorrir  la  mort,  que'ns  fes  sentir  recança  d'aban- 
donar el  món,  quan  arribés  la  nostra  hora,  per  no 
deixar-lo  an  ell...  (Sanglotant.)  Un  fill  que  m'ha- 
gués guiat,  que  m'hagués  dit  com  són  totes  les 
coses,  que  no  ho  poden  pas  ésser,  no,  com  jo  les 
sento,  com  jo  he  sentit  a  dir  fins  ara!...  Un  fill 
que...  (Resistint-se  a  dir-ho.  Després,  amb  deses- 
peració): Sí,  sí!...  Un  fill  que  m'hagués  pogut 
apartar,  que  m'hagués  arrencat  d'aquelta  roda 
que  m'ha  fet  plorar  sang  d'horror  i  de  ràbia,  tot  - 
esperant-lo  an  ell!...  D'aquella  roda  que  si  d'un 
cop  sol  l'hagués  pogut  fer  córrer  per  sempre, 
m'hi  hauria  abraonat  com  una  fera,  augmentant 
en  un  moment  la  meva  força  mil  vegades!  Però 
no,  que  havia  de  rodar  pausadament...  (Fent  l'ac- 
ció de  rodar.)  Ala!,  ala!...  Removent  i  avivant-me 
els  dolors  a  cada  tom!...  I  per  ell,  sols  per  ell,  es- 
perant-lo an  ell,  em  deixava  tenir  arrapat  per  les 
seves  urpes,  i  no  m'acovardia  ni  vacil·lava,  ni  em 
moria!...  (L' Antònia  va  escoltant-se 'l,  obrint  molt 
els  ulls,  sense  entendre-ho  ben  bé.)  I  tu  plores, 
perquè  és  mort!...  (S'ha  aixecat  ja,  tremolant, 
amb  accent  tràgic.)  I  bé!...  Si  el  meu  fillet  era 
cego,  cego  com  jo,  sents?...  Tota  la  meva  vida 
d'horrors  per  a  ell!  Tots  els  meus  martiris  per  a  la 
seva  carn  i  per  a  la  seva  ànima!...  I  totes  les  meves 
malediccions  en  la  seva  boca!...  Oh,  no,  no!... 
Mai!... 

ANTÒNIA 

(aixecant-se,  acusadora,  creient  endevinar) 
Simó,  Simó!...  (En  un  gran  esclat)  Tu?... 

SIMÓ 

(el  crit  d' ella  fa  que's  dongui  compte  de  ses  parau- 
les. Canviant  de  to,  emoció nadíssim,  agafant-la) 

Escolta,  escolta... 

antonia  (amb  el  mateix  to) 
Què  has  volgut  dir,  què?... 

SIMÓ 

Tot,  tot  ho  sabràs...  Deixa'm  acabar...  (Ella,pan- 
tejant,  agitadíssima,  Vescolta.)  Quan  sentíem  que 
el  fill  se'ns  apropava,  la  nostra  vida  va  canviar 
del  tot...  Si  ens  arribava  la  justícia,  si  ens-e  sortia 
el  sol!...  Més  que'I  sol,  més!...  Que  allà  dalt  en 
aquelles  montanyes  nevades,  ningú  l'esperava  com 
esperava  jo  al  meu  fill!...  Però,  amb  tot,  també'ns 
torturava  una  por,  també!...  Si  neixés  cego?...  Si  els 
séus  ulls  no  veien  més  que  negrors?...  Més  no, 
que  tothom  ens  deia  que  casi  era  impossible!... 
I  aquella  nit,  recordes?...  vaig  dir-te  que  no'l  tin- 
dries un  fill  cego...  Potser  si  no  hagués  volgut  es- 
tar-ne segur,  de  que  no  ho  fóra,  no  ho  hauria  pas 
dit,  com  vaig  dirt-t'ho...  Qui  sab!...  I  t'ho  repetia 
dues,  cinc,  cent  vegades,  volent  que't  quedés  ja 
ben  gravat  al  cap,  que  no  ho  volia,  que  la  meva 
sang  tornés  a  passar  tota  una  vida  de  dolors! 

antonia  (ansiosa,  nerviosament) 
Acaba,  acaba! 

simó  (entregant-se,  amb  tota  l'ànima) 

Que  me  l'estimava  ja  massa,  al  fill  que  venia, 
per  no  jurar  que  jo  fóra  el  més  terrible  dels  cri- 
minals, si  ell  neixía  cego!... 

antonia  (agafant-lo  iradament  pels  braços) 
I  ho  has  estat,  ho  has  estat?...  Contesta!... 

simó  (tremolós,  horroritzant-se) 

M'has  deixat  al  llit  amb  ell...  Jo  no  havia  dor- 
mit pas  en  tota  la  nit...  No  t'havia  pogut  contestar 
ni  una  paraula,  quan  me  digueres  que  havies  es- 
perat a  que  estès  acostumat  a  acariciar-lo,  per  a 
dir-m'ho...  No  havia  pogut  plorar,  quan  enruna- 
ves tot  aquell  palau  hermós,  quan  feies  pols  de 
totes  les  meves  il·lusions...  Sentia  que  a  dintre  meu 
també  s'enrunava  alguna  cosa,  que  potser  tot  es 
tornava  pols...  I  tota  la  meva  vida  ha  anat  passant, 
passant,  poc  a  poc,  com  rient-se  de  mi,  com  in- 
sultant-me, per  la  meva  ànima...  Després  he  vist 
al  meu  fill...  (Posant-se  ronc,  horroritzat)  Cami- 
nava sol,  els  ulls  tancats,  per  entre  una  fosca  im- 
mensa... I  s'ha  parat  de  prompte;  s'ha  parat,  i  ha 
llençat  una  maledicció  espantosa,  terrible!...  Ens 
maleía,  et  maleía  a  tu,  per  haver-lo  portat  an 
aquest  món!...  (Febrosament)  No  he  pogut  més, 
no  he  pogut  resistir  i...  (Sense  donar-se' n  compte, 

maquinalment,  fa  com  si  agafés  alguna  cosa, 
amb  les  mans  crispades,  el  rostre  horriblement 
desencaixat,  els  cabells  drets.) 

antonia  {que  ha  anat  seguint-li  lots  els  movi- 
ments, al  veure  l'acció  se  li  abraona,  cridant  amb 
tota  l'ànima,  tràgicament) 

Oh,  assassí!...  Assassí  del  meu  fill!...  I  per  això 
t'he  estimat  amb  tota  l'ànima?...  Perquè'm  mates- 
sis el  meu  fill!...  Assassí,  lladre!... 


ESCENA  DARRERA 

Dits,  i  en  Jan,  en  Manel,  la.  Narra,  la  Pepeta 
i  altres  homes  i  dònes  que  van  pujant  l'escala 
corrent,  quedant-se  els  uns  al  fons,  altres  anant 
a  contenir  an  en  Simó  i  a  l' Antonia.  Després  el 

GANIVETER  i  ALTRA  GENT 


jan  (agafant  a  l'Antònia; 
mirant-se  iradament  an  en  Simó) 

No,  no  el  matis!  Ja  se  n'encarregarà  la  justícia! 

narra  (amb  llàgrimes  als  ulls,  provant  de  con- 
solar a  V Antonia) 

Pobreta,  pobreta!... 

antonia  (amb  els  ulls  oberts,  sortint-li  de  la  testa, 
esforçant-se  per  a  llençar-se  sobre  en  Simó,  de 
qui  tothom  està  separat) 

Assassí  dél  teu  fill  i  de  la  teva  dóna! 

(Tothom  parla  baix,  amb  horror;  tothom  senya- 
la amb  gran  despreci  an  en  Simó.  Va  pujant 
gent.  Es  sent  al  Ganiveter,  a  baix,  que  vol 
obrir-se  pas.) 

GANIVETER 

Deixeu-me  passar,  que'l  vull  veure,  an  aquest 
criminal!  Deixeu-me  passar!  (Apareix  per  l'esca- 
la, i  es  dirigeix,  furiós,  an  en  Simó.)  Es  a  dir  que 
l'has  mort  tu,  al  teu  fill?...  Tu?... 

antonia  {fent  grans  esforços  per  a  desfer-se  den 
Jan,  de  la  Narra  i  den  Manel) 

Jo,  jo  mateixa  el  mataré!...  Jo  vull  destroçar-lo!... 

(Fa  un  esforç  suprem,  inútilment,  i  decau, 
apoiant-se  amb  els  que  la  sostenen.) 

narra 
Prou,  Antonia,  prou! 

pepeta  (les  llàgrimes  se  li  escolen  cara  avall) 

Pobre  Antonia! 

(La  Narra,  la  Pepeta  i  el  Ganiveter  parlen  a  un 
mateix  temps.) 

QANIVETER 

I  per  què  l'has  mort,  per  què?...  Perquè  ets  un 
assassí!...  Perquè  ets  un  criminal! 
(En  Simó,  el  cap  baix,  els  braços  caiguis,  pante- 

jant,  escolta  impassible.) 

Sents,  sents?...  (L'agafa  per  V espatlla.  Una 
colla  d'homes,  excitats  per  l'exemple  del  Gani- 
veter,  l'envolten  agressius.) 

UN  HOME 

És  una  fera,  aquest  home  ! 

UN  ALTRE 

Pitjor,  pitjor! 

una  dóna  (anant  cap  al  grupu) 
Sí,  que  les  feres  no  els  maten  als  seus  fills! 

QANIVETER 

I  tu  malparlaves  de  mi?...  Per  mi  no  havies  de 
pensar  en  rès  per  a  menjar!...  No  havies  de  pensar 
en  rès  més  que  en  fer  anar  els  braços! 

UN  HOME 

I  guanyaves  el  teu  jornal ! 

GANIVETER 

Si  haguessis  estat  un  altre,  si  t'haguessis  portat 
bé,  si  no  tinguessis  un  cor  de  llop  aquí  dintre, 
a  casa  sempre  hi  hauria  hagut  menjar  per  a  tu 
i  pel  teu... 

simó  (esclatant,  amb  indignació,  amb  ràbia) 
Per  mi  i  pel  meu  fill,  eh,  mal  ànima? 

GANIVETER 

Sí,  pel  teu  fill,  que  hauria  tingut  la  vida  asse- 
gurada! 

UN  HOME 

I  a  qui  diu  mal  ànima! 

(Ha  anat  entrant  més  gent.  Uns  s'han  agrupat 
a  l'entorn  den  Simó;  altres,  més  pocs,  a  l'en- 
torn de  V Antònia,  qui,  abatudissima,  es  sosté 
en  la  Narra  i  la  Pepeta.) 

simó  (vibrantmenf) 

Que  no  ho  sentiu?...  Que  no  ho  sents,  tu,  es- 
posa?... El  meu  fill  s'hauria  passat  tota  la  vida 
fent  rodar  la  roda  de  la  mola!...  El  meu  fill  hauria 
viscut  sempre  com  una  bèstia!...  I  ens  hauria  ma- 
leït, hauria  maleít  a  la  dóna  que  va  portar-lo  al 
món,  sentiu?...  Oh,  com  n'estic  orgullós  de  la 
meva  acció!... 

diferentes  veus  (des  de  l'escala  i  a  un  temps) 

—  Ens  has  deshonrat  el  poble! 

—  Que'l  matin! 

—  Mateu-lo ! 

UN  HOME 

No,  això  no!...  La  justícia!... 

simó  (amb  gran  excitació) 
Sí,  sí,  mateu-me!...  Mateu-me,  gent  sense  en- 
tranyes que  hauríeu  volgut  un  altre  desgraciat 
per  a  plànyer,  un  altre  goç  per  a  llençar  les  so- 
bres, un  altre  home  a  qui  obligar  a  estàr-vos 
agraít! 

ganiveter  (agafant  an  en  Simó  pel  coll) 
Calla,  calla,  malvat! 

un  home  (que,  junt  amb  altres,  separen  al  Gani- 
veter den  Simó) 
No  us  perdeu,  Ganiveter. 

UN  ALTRE 

No  s'ho  mereix! 

varies  veus  (des  de  baix.  Tot  a  un  mateix  temps. 
Escena  rapidíssima.) 

La  guardià  civil!  La  guardià  civil  ve! 

GANIVETER 

No,  no  s'ho  mereix!  Però  seré  jo,  qui  et  portarà 
a  la  presó!  (/  l'agafa  pels  braços.)  ?eu  pas,  feu 
pas  que  l'entregarem  als  civils!  (Altres  homes 
també  l1  agafen,  volent-lo  fer  caminar.) 

simó  (esforçant-se  per  desfer-se) 
Deixeu-me!  Deixeu-me!... 

UN  HOME 

Camina ! 

varies  veus  (des  d'abaix) 
Tireu-lo  per  la  finestra! 

SIMÓ 

(girant-se  cap  aont  creu  que  hi  ha  V Antònia, 
amb  gran  emoció,  la  veu  tremolosa) 

Antònia,  esposa !... 

un  home 

Calla,  malvat! 

varies  veus  (des  d'abaix) 
Mateu-lo! 

SIMÓ 

Esposa  meva!...  Esposa!... 

UN  HOME 

Fes  via,  mal-ànima! 

GANIVETER 

(empenyent-lo  furiós,  escala  avall) 
Aparteu-vosL. 

(Tots,  atropellant-se  els  uns  als  altres,  cri- 
dant, van  baixant  Vescala,  volent  tothom 
empènyer  an  en  Simó.  Queden  en  escena 
V Antònia,  la  Narra  i  la  Pepeta  i  algunes 
dones  que  surten  de  V esquerra,  aont  havien 
entrat  al  començament  de  V escena,  quedant- 
se  al  voltant  d'aquestes.) 

moltes  veus  (des  d'abaix) 

Assassí !  Assassí  del  teu  fill !  Ens  has  deshonrat 
el  poble!  Destroceu-loL. 

LA  MULTITUT 

Mateu-lo! 

ANTÒNIA 

(Aquest  crit  immens,  aixordador,  la  fa  tornar 
en  sí,  i,  desfent-se  de  les  dones,  en  un  esforç 
suprem,  dona  unes  passes  cap  al  fons,  cri- 
dant amb  tota  la  força,  amb  accent  indefi- 
nit, potser  instintivament : ) 

No,  no!...  Simó!... 

(I  cau  a  terra,  desplomada,  sense  tenir  temps 
d'apoiar-se  a  la  paret  Les  dones  hi  acudei- 
xen corrent.) 


TELÓ  RÀPID 


Barcelona,  15  de  Febrer  de  1912 


Aquesta  obra  fou  estrenada  la  nit  del  4  de  Janer 
de  1913,  per  la  companyia  del  Sindicat  d'Autors  Dra- 
màtics Catalans,  instalada  en  el  teatre  Espanyol. 

L'interpretaren  les  senyoretes  Elvira  Fremont,  Do- 
lors Plà,  Josefa  Persiva,  Carme  Huguet  i  Antònia 
Mestres,  i  els  senyors  Antón  Piera,  Vicens  Daroqui, 
Avelí  Galceràn,  Ferràn  Bozzo,  Antón  Bonet  i  Lluís 
Ribas,  baix  la  direcció  del  senyor  Piera. 


Cal  fer  constar  una  errada  que  se'ns  passà  en  la  pàgina  6  del  pre- 
sent llibre:  diem  que  ningú  podrà  traduir  ni  reimprimir  aquesta  obra 
sense  permís  dels  hereus  de  l'autor,  i,  sortosament  per  a  ell,  aquest 
pot  declarar  que  no  sab  encara  qui  han  d'esser  els  seus  hereus,  per- 
teneixent-li  i  reservant-se  tots  els  drets,  avui  per  avui. 


Preu:  una  pessd 


